text: FERNANDO GANDASEGUI deambula entre la creació, el comissariat i la crítica de les arts en viu. Actualment coordina la comunitat escènica lliure Teatron. Ha format part de l'equip de direcció del Teatro Pradillo a Madrid i del col·lectiu PLAYdramaturgia, compartint el seu treball en CA2M, La Casa Encendida, La Poderosa, el Festival TNT, el Sâlmon<, Artium o el Centro Cultural de España en La Paz. També escriu al seu Blog.
  Diu Roland Barthes que a vegades n'hi ha prou amb una paraula per posar a treballar un fantasma. «Dic fantasma», explica, «a un retorn de desig, d'imatges que ens envolten, que es busquen en nosaltres a vegades tota una vida i que molt sovint es cristal·litzen en una paraula que, una vegada trobada, indueix el fantasma a la seva exploració, a l'exploració a través dels diferents fragments del saber».
  La paraula de Fernando Gandasegui és 'resta'. La seva exploració arranca des de la intuïció del fet que la projecció creativa - aquell destí al qual un voldria dirigir-se quan comença a treballar - acaba sent substituïda pels restos que aquest mateix procés semblava descartar pel camí. Per esbrinar-ho, ha generat una mena d'exercici oblic a la inversa. Si els exercicis oblics passen per desatendre l'objectiu, en el seu cas, sembla que el que és oblic és l'objectiu: fer una cadira. La pràctica de Fernando s'ha mogut sempre en la immaterialitat del text i la performativitat. Dic que l'objectiu és oblic perquè amb ell s'autosotmet a un procés que l'obliga a una rutina de treball amb la matèria que res té en comú en un principi amb la seva pràctica. Fernando es dóna un objectiu desviat per mesurar el desviament inherent a tot procés creatiu. El que resulta curiós, i per això citava Barthes, és que Fernando sempre ha volgut fer una cadira. El seu fantasma de sortida és la cadira, la paraula per posar-lo a treballar es resta.
  Text d'Anna Manubens per a la publicació que acompanya a la seva exposició entre, hacia, hasta, para, por, según, sin del EACC de Castelló, on Fernando Gandasegui mostrarà part del procés de treball de El resto.